cyanic-selkie/wikianc huggingface dataset:
Manuel Pellegrini
Ura
Pellegrini oli pelipaikaltaan keskuspuolustaja ja vietti koko pelaajauransa Universidad de Chilessä, jossa hän voitti Copa Chilen vuonna 1979. Valmennusuransa hän aloitti samassa seurassa vuonna 1988. Universidad de Chilen perinteisen kilpailijan Universidad Católican hän johdatti Copa Interamerican ja Copa Chilen mestaruuteen 1990-luvun puolivälissä.
Ennen siirtymistään Espanjaan Pellegrini valmensi myös Ecuadorissa ja Argentiinassa. Ecuadorissa hän saavutti pääsarjamestaruuden LDU de Quitossa ja Argentiinassa sekä San Lorenzossa että River Platessa
Kalkutta
Maantiede ja ilmasto
Maaperä kaupungin alla muodostuu alluviaalikerroksista, joissa sora ja hiekka vuorottelevat kahden savipatjan kanssa. Alueella on ollut paikallisia maanjäristyksiä, esimerkiksi vuonna 1897 mutta vaikka monissa lähteissä vuoden 1737 maanjäristys lasketaan yhdeksi maailman tuhoisimmista, myöhemmät tutkijat ovat arvelleet sen tuhojen sekaantuneen samaan aikaan riehuneen trooppisen hirmumyrskyn tuhoihin.
Manuel Pellegrini
Ura
Kesällä 2004 Pellegrini nimitettiin espanjalaisen Villarrealin päävalmentajaksi. Hän johdatti seuran Primera Divisiónin toiseksi vuonna 2008 ja Mestarien liigan välieriin vuonna 2006, mitkä molemmat ovat seuran historian parhaita saavutuksia. Kaudeksi 2009–2010 Pellegrini siirtyi Real Madridin valmentajaksi. Pellegrinin johdolla Real sijoittui liigassa toiseksi, mutta putosi Mestarien liigasta jo ensimmäisellä pudotuspelikierroksella. Kauden jälkeen mediassa alkoivat huhut José Mourinhon siirtymisestä Realin päävalmentajaksi ja Pellegrini sai lopulta potkut toukokuun lopussa 2010.
Kalkutta
Maantiede ja ilmasto
Kalkutassa kylmimmät kuukaudet ovat tammikuu ja joulukuu, jolloin keskimääräinen alin lämpötila on 14 °C. Kuumimmat kuukaudet ovat huhtikuu ja toukokuu, jolloin keskimääräinen ylin lämpötila on 36 °C. Suurimmat sateet sijoittuvat toukokuun ja lokakuun välille. Niiden aikana sataa keskimäärin noin 1 500 millimetriä. Vuosittainen sadanta on keskimäärin noin 1 650 millimetriä.
Manuel Pellegrini
Ura
4. marraskuuta 2010 hänet nimettiin Málagan uudeksi päävalmentajaksi kolmivuotisella sopimuksella, ja hän korvasi tehtävässä potkut saanneen Jesualdo Ferreiran. Pellegrinin johdolla Málaga oli hänen ensimmäisen kautensa päätteeksi liigassa sijalla 11. Kausi 2011/12 sujui uusien hankintojen myötä loistavasti, vaikka talousvaikeudet aiheuttivat Pellegrinille huolta. Kauden päätteeksi seura sijoittui neljänneksi ja selvisi mukaan Mestarien liigaan ensimmäistä kertaa. Kaudella 2012/13 talousvaikeudet olivat entistä pahempia. Pelillisesti Pellegrini luotsasi Málagan menestykseen ja seura eteni Mestarien liigassa aina puolivälieriin saakka, kunnes hävisi tiukan taistelun jälkeen Borussia Dortmundille. Toukokuun lopulla 2013 Pellegrini ilmoitti jättävänsä Málagan kauden jälkeen.
Kalkutta
Talous
thumb|left|Appelsiinien katukauppaa. Kalkutta on Itä-Intian liike-elämän keskus. Siellä toimii Intian toiseksi suurin pörssi, jonka toiminta alkoi vuonna 1830. Kalkutta on maailman suuri juutin tuottaja, ja muukin tekstiiliteollisuus samoin kuin elintarvike- ja terästeollisuus ovat siellä merkittäviä. Kaupungin paikka on luultavasti aikoinaan valittu kauppareittien varrelta, ja lähiseutujen hiilikaivokset ja teeviljelmät hyödyntävätkin Kalkuttaa satama- ja markkinapaikkana. Ympäristössä tuotetaan myös mangaania, kiillettä, rautamalmia ja paperia sekä petrokemian teollisuuden tuotteita. Kalkutan pääasiallinen polttoaine on kivihiili, jota käytetään sekä teollisuuden voimanlähteenä että slummien pienissä tulisijoissa.
Ulkomaalaisten sijoitusten määrää on hillinnyt epäluuloisuus Länsi-Bengalin kommunistista osavaltiohallintoa kohtaan. Viime vuosina kaupungin ja osavaltion johto ovat vakuuttaneet yritysystävällisyyttään, ja IT-alan yritykset sekä metsä- ja metalliteollisuus ovat kiinnostuneet kaupungista.
Kaikkialle levittäytyvien katukauppiaiden toiminnan rajoittamisesta on käyty kiivasta keskustelua. Tärkeimpien virastojen sisäänkäynnit ja suuret risteysalueet on julistettu "katukauppiaista vapaiksi vyöhykkeiksi", mutta rajoituksia rikotaan sielläkin.
Liikenne ja infrastruktuuri
thumb|Raitiovaunu Kalkutassa. thumb|Kahdeksankaistainen [[Howrahin silta yhdistää Kalkutan ja Howrahin kaupungit toisiinsa.]] Kaupungin keskustassa toimii raitiovaunuverkko ja vuonna 1986 avattu metrojärjestelmä, ja esikaupunkeja palvelee paikallisjunaverkko. Kaukojuna-asemia on kolme. Netaji Subhas Chandra Bosen kansainvälinen lentoasema sijaitsee kaupungin pohjoispuolella. Kalkutta on myös merkittävä jokisatama. Keskustasta pääsee kaupungin läntisiin osiin Huglijoen yli vain muutamia siltoja pitkin. Kahdeksankaistainen Howrahin silta, jota pitkin kulkevat myös junat, on maailman eniten käytetty silta. Vuonna 2006 kaupunkiin oli rekisteröity 1,5 miljoonaa ajoneuvoa. Niiden vaikutus kaupungin ilmanlaatuun on huomattava.
Manuel Pellegrini
Ura
14. kesäkuuta 2013 Manchester City ilmoitti, että Pellegrini on seuran uusi päävalmentaja. Pellegrini voitti ensimmäisen pokaalinsa Cityn päävalmentajana maaliskuun alussa 2014, kun joukkue voitti Sunderlandin 3-1 Englannin liigacupin loppuottelussa. Englannin Valioliigassa City voitti mestaruuden kahden pisteen erolla Liverpooliin. Kausi 2014/15 sujui edellistä heikommin. City putosi ennen loppuottelua sekä liigacupista että FA Cupista. Mestarien liigassa Pellegrini luotsasi seuransa pudotuspeleihin, mutta FC Barcelona pudotti Cityn heti ensimmäisellä kierroksella yhteismaalein 3–1. Valioliigassa City ei kyennyt haastaamaan mestaruustaistelussa Chelsean ylivoimaa ja kakkoseksi tulleen Cityn ero mestariin oli peräti kahdeksan pistettä. Elokuussa 2015 City vahvisti Pellegrinin jatkavan seuran päävalmentajana kesään 2017 saakka. Helmikuussa 2016 City ja Pellegrini tiedottivat, ettei viimeisen vuoden optiota sopimuksessa täytetä. Pellegrini lähtee seurasta kesällä 2016 ja hänet korvaa Josep Guardiola. Helmikuun lopussa 2016 Pellegrini luotsasi Manchester Cityn Englannin liigacupin mestariksi. Finaalissa kaatui Liverpool FC rangaistuspotkukilpailun jälkeen. Pellegrinin viimeinen City-kausi päättyi Valioliigan osalta neljänteen sijaan, mikä on joukkueen huonoin sijoitus sitten kauden 2009/10. Mestarien liigassa Pellegrini jäi kuitenkin historiankirjoihin johdattamalla Cityn ensimmäistä kertaa välieriin saakka.
Kalkutta
Liikenne ja infrastruktuuri
Kaupunkiin toimitetaan suodatettua vettä tekoaltaasta, joka on ylempänä Gangesin varrella, sekä 200 suuresta ja tuhansista pienistä kaivoista. Kuivalla kaudella veden riittävyys ja suolaisuus on ongelma, joka on aikoinaan johtanut koleran leviämiseen. Erilaisia viemärijärjestelmiä on satojen kilometrien pituudelta, mutta silti suuri osa kaupungista on ilman viemäröintiä.
Manuel Pellegrini
Ura
27. elokuuta 2016 Pellegrini siirtyi valmentamaan Kiinan Superliigassa viidentenä olleen Hebei China Fortuneen. Pellegrini luotsasi Hebein puolikkaalla debyttikaudellaan liigan seitsemänneksi. Kaudella 2017 Hebei taisteli kärkisijoista ja paikasta AFC Champions Leagueen, mutta jäi lopulta neljänneksi. Pellegrini jätti tehtävänsä seurassa toukokuun lopulla 2018. Muutama päivä eroilmoituksen jälkeen West Ham United teki Pellegrinin kanssa kolmivuotisen sopimuksen.
Kalkutta
Koulutus
Kaupungissa on yhdeksän yliopistoa. Kalkutan yliopisto on perustettu vuonna 1857. Yliopistolla on 153 collegea. Toinen merkittävä yliopisto, Jadavpurin yliopisto, keskittyy ennen kaikkea jatko-opiskelijoihin, kun taas Rabindra Bharati -yliopiston pääasiallista toimialaa ovat humanistiset tieteet ja taiteet.
Manuel Pellegrini
Ura
Pellegrinin johdolla West Ham pelasi kaudella 2018/19 aiempia kausia paremmin ja sijoittui kauden päätteeksi Valioliigassa sijalle 10. Sijoitus oli seuran paras sitten kauden 2015/16. Pellegrinin aikakaudella West Ham hankki arvokkaita vahvistuksia rikkomalla seuran siirtoennätyksen kahdesti; ensin Felipe Andersonin hankinta vuonna 2018 SS Laziosta 36 miljoonalla punnalla ja Sébastien Hallerin hankinta Eintracht Frankfurtista 45 miljoonalla punnalla vuonna 2019. Vahvistunut West Ham aloittikin kautensa 2019/20 hyvin ja oli parhaimmillaan Valioliigassa viidentenä seitsemän kierroksen jälkeen. Ongelmat alkoivat syyskuun lopussa, kun ykkösmaalivahti Łukasz Fabiański loukkaantui ja Pellegrinin seuraan hankkima varamaalivahti Roberto Jiménez Gago pelasi heikosti. West Ham voitti lokakuun alun jälkeen vain kaksi pelaamistaan 12 Valioliiga-ottelusta ja vajosi europelitaistelusta putoamiskamppailuun. Lopulta seurajohto erotti Pellegrinin joulukuun lopussa. Heinäkuussa 2020 Pellegrinistä tuli Real Betisin päävalmentaja. Debyyttikaudellaan Pellegrini luotsasi Betisin liigassa kuudenneksi. Kaudella 2021/22 joukkue pääsi jälleen pelaamaan Eurooppa-liigaan, jossa Pellegrini johdatti Betisin lohkostaan jatkoon. Betis hävisi toisella pudotuspelikierroksella Eintracht Frankfurtille. Espanjan cupissa Betis raivasi tiensä loppuotteluun. Finaalissa Betis kaatoi Valencian rangaistuspotkukilpailun jälkeen ja voitti seurahistorian kolmannen cup-mestaruuden. Edellisestä voitosta oli kulunut 17 vuotta.
Kalkutta
Väestö
Ihmisiä kukkamarkkinoilla.|thumb|left Kalkutassa asuu enemmän kaupunkilaisia muin missään muualla Intiassa. Väestö on kasvanut nopeasti, ja asukastiheys on valtava. Vuonna 1981 arvioitiin, että kolmannes asukkaista eli slummeissa. Väkiluku on kasvanut jatkuvasti, mutta suuria muuttoaaltoja tuli vuonna 1947 kun Bengali jaettiin Intian ja Pakistanin kesken, ja 1970-luvun alussa, kun Bangladeshissä oli itsenäisyyssota. Läheisistä osavaltioista on muuttanut paljon väestöä työnhakuun.
Manuel Pellegrini
Saavutukset
Pelaajana
Kalkutta
Väestö
Kalkuttalaisista 55 % puhuu äidinkielenään bengalia, 20 % hindiä, 10 % englantia ja 15 % muita kieliä. Yli 80 % asukkaista on hinduja, muslimit ja kristityt muodostavat merkittävimmät uskonnolliset vähemmistöt, mutta kaupungissa elää myös sikhejä, jainalaisia ja buddhalaisia.
Manuel Pellegrini
Saavutukset
Valmentajana
Kalkutta
Väestö
Isorokko on saatu hävitettyä, ja malarian ja lavantaudin aiheuttamat kuolemat sekä tuberkuloosi on saatu vähenemään. Kolera tappaa edelleen varsinkin köyhiä lapsia, ja Kalkutassa on maailman toiseksi eniten koleraa Mosambikin Beiran jälkeen. Ilmansaasteet ovat vakava terveyshaitta, ja noin 70 prosenttia kaupunkilaisista kärsii saasteiden aiheuttamista terveysongelmista. Kalkutassa on enemmän keuhkosyöpää (18,4 tapausta tuhatta asukasta kohti) kuin missään muussa Intian kaupungissa.
Urheilu
Kalkutan suosituimmat urheilulajit ovat jalkapallo, kriketti ja maahockey. Eden Gardensin krikettikentälle mahtuu 90 000 katsojaa. Se on Intian vanhin (perustettu 1864) ja yksi maailman suurimmista krikettikentistä. Saltlake Stadium -jalkapallostadionilla on 120 000 katsojapaikkaa, ja sekin kuuluu maailman suurimpiin.
Rob Bourdon
Robert Gregory Bourdon (s. 20. tammikuuta 1979 Calabasas, Kalifornia) on yhdysvaltalainen rumpali, joka soittaa rockyhtye Linkin Parkissa. Hän kuuluu yhtyeen perustajajäseniin. Bourdon on soittanut ennen Linkin Parkia mm. Relative Degree -yhtyeessä yhdessä Linkin Parkin kitaristi Brad Delsonin kanssa. Bourdon on yhtyeen nuorin jäsen.
Luca Antignani
Luca Antignani (s. 8. huhtikuuta 1976 Alatri) on italialainen säveltäjä. Hänen tuotantonsa koostuu pääasiassa orkesteri- ja kamarimusiikkiteoksista, joita on esitetty Italian lisäksi myös Kanadassa, Ranskassa ja Romaniassa. Antignani valmistui Civica scuola di musicasta (Milano) ja Accademia Nazionale di Santa Ceciliasta (Rooma). Hänen sävellysopettajiaan olivat Alessandro Solbiati ja Azio Corghi. Hän suoritti myös orkesterinjohdon, elektronisen musiikin ja pianonsoiton opintoja. Vuosina 2001–02 Antignani osallistui IRCAMin Cursus Annuel de Composition et Informatique Musicaleen Pariisissa.
Antignani on saanut lukuisia palkintoja, ja hänelle ovat esittäneet sävellystilauksia Accademia Nazionale di Santa Cecilia, Le Nouvel Ensemble Moderne, Orchestre des Jeunes de la Méditerranée ja Radio France. Hänen kustantajansa on Edizioni Suvini Zerboni.
Kill Hannah
thumb|Kill Hannah Kill Hannah oli yhdysvaltalainen vaihtoehtorockia soittava yhtye. Sen perusti vuonna 1994 laulaja Matt Devine Chicagossa, Illinoisissa. Yhtye kävi Suomessa Aidenin lämmittelijäbändinä ja esiintyi myös Tampereen Pakkahuoneella ja Helsingin Nosturissa vuonna 2008. Se esiintyi lämmittelijänä myös mm. HIMin USA:n kiertueella ja soitti klubikeikoilla yhdessä The Rasmuksen kanssa.
Pohjoismarquesasin kieli
Pohjoismarquesas (omakielinen nimi: ʻEo ʻenana) on Marquesas-saarten pohjoisosissa, Ranskan Polynesiassa puhuttava austronesialainen kieli. Sitä pidetään useimmiten eri kielenä kuin etelämarquesas, jota puhutaan eteläisillä Marquesas-saarilla. Pohjoismarquesasia puhuu äidinkielenään noin 3 400 ihmistä (1981).
Kieltä kirjoitetaan latinalaisin aakkosin.
Fonologia
Ua Poulla puhuttavan murteen mukaa.
Konsonantit
Lähde:
Vokaalit
Lähde:
Rudolf I Habsburgilainen
Rudolf I Habsburgilainen (1. toukokuuta 1218 – 15. heinäkuuta 1291 Speyer) oli Saksan kuningas, Habsburgin kreivi, Kyburgin kreivi, Thurgaun maakreivi ja Löwensteinin kreivi sekä Pyhän saksalais-roomalaisen keisarikunnan hallitsija vuosina 1273–1291. Hänellä oli tärkeä osa Habsburgien nousussa yhdeksi Euroopan mahtisuvuista.
Rudolf oli Fredrik II:n kummipoika ja Habsburgin kreivin Albert IV:n poika. Isänsä kuoltua 1239 Rudolf peri suvun tilukset Elsassissa ja Aargaussa. Paavi Innocentius IV julisti Rudolfin kirkonkiroukseen vuonna 1254.
Valtaannousu
Rudolfia edeltänyt "Suuri hallitsijattomuus" oli Saksalle kurjuuden aika, jolloin ruhtinaat rasittivat valtakuntaa keskinäisillä sodilla. Paavin kehotuksesta kokoontuivat viimein ruhtinaat Frankfurtiin uudella vaalilla uudistamaan keisariutta. Mainzin arkkipiispan onnistui silloin toimittaa enimmät äänet Habsburgin kreiville Rudolfille.
Tällä ruhtinaalla oli Sveitsissä suuret maa-alueet, ja hänellä oli myös laajaa kannatusta. Kruunaus keisariksi tapahtui Aachenissa. Kerrotaan, että kun ruhtinaat olivat kirkossa alttarin ympärillä ottamassa vastaan läänejänsä, huomattiinkin valtakunnan valtikan hävinneen. Hurskaalla ja maltillisella mielellä otti Rudolf silloin alttarilta ristin, sanoen: "Tämän ristin, jonka kautta koko maailma on lunastettu, pitänee toki käydä valtikasta."
Kohta sen jälkeen Rudolf luopui enimmistä oikeuksista Italian maihin ja tunnusti siellä paavin maallisen vallan. Hän ei myöskään kruunauttanut itseään Roomassa keisariksi. Huolellisesti hän karttoi kaikkea sekaantumista Italian asioihin ja kaikkia sotaretkiä sinne.
Kiista Ottokarin kanssa
Kunnianosoitus lääninherralle tehtiin julkisesti Rudolfin leirissä. Seurueen etupäässä kulki Ottokar kullasta ja jalokivistä kuninkaanpuvussaan saksalaisten ritarien muhkeiden rivien ohitse polvillansa tekemään vasallinvalaa. Rudolf istui valtaistuimellaan, yllään yksinkertainen, harmaa sotilaspuku. Kun joku kysyi häneltä, eikö hän aikonut ottaa yllensä keisarillista pukua, vastasi hän tarinan mukaan: "En ota: Böömin kuningas on usein nauranut minun harmaata pukuani, vaan tänään se nauraa häntä." Tämän kohtauksen jälkeen lähti Ottokar taisteluun, mutta kärsi tappion ja kaatui itse sotakentällä. Hänen peruutetut alueensa tulivat Habsburg-suvun perintömaiksi ja Itävallan monarkian perustaksi.
Rudolf keisarina
Rudolf pyrki voimakkaasti uudistamaan maanrauhaa ja yleistä järjestystä. Kiellettyään kolmilla valtiopäivillä peräkkäin riidat ja rosvoamisen hän matkusteli itse kaikkialla valtakunnassaan sovittaen hyvällä tai kukistaen asevoimalla kaikkia riitoja ja ankarasti rangaisten väkivallan tekijöitä. Yksistään Tyringissä hän hävitti kymmeniä rosvolinnoja ja hirtätti ritarit, jotka olivat ryöstelleet matkustajia; kerran Erfurtissa hän mestautti yhtaikaa miltei sata aatelista rosvoa.
Vaatetuksessaan ja elintavassaan oli Rudolfilla maine yksinkertaisena, luonteeltaan leikillisenä ja lempeänä ihmisenä. Kerrotaan, että eräänä päivänä, kun hän piti hovileiriä Mainzin edustalla, tuli hän tavallisessa harmaassa puvussaan kaupunkiin. Koska aamu oli kylmä ja hänen käsiänsä paleli, astui hän leivintupaan, jonka uunista näki tulen välkkyvän. Leipurin vaimo, luullen häntä tavalliseksi sotamieheksi, käski häntä tylysti pois. "Mene tiehesi," sanoi hän, "kerjäläiskuninkaasi luo, joka hevosillaan ja sotamiehillään imee koko maan köyhäksi. Jos et mene tiehesi, kaadan sangon vettä päällesi." Rudolf kuitenkin seisoi lämpiävän uunin edessä; vaimo häntä ensin haukkui ja, kun Rudolf levollisesti tuota kuunteli, hän viimein todellakin kaatoi vettä sangon täyden hänen päällensä. Väristen palasi Rudolf leiriin, muutti vaatteet ja lämmitteli.
Päivällistä syödessään hän sitten otti pullon viiniä ja vadin parasta ruokaa, käski hovipalvelijan viemään ne leipurin vaimolle ja sanomaan terveisiä vanhalta sotamieheltä. Vaimo, saatuaan kuulla, kenet hän oli kastellut, pelästyi ja juoksi heti leiriin sekä heittäytyi maahan keisarin jalkain juureen, joka vielä istui pöydässä. Rudolf kuitenkin käski hänen nousta ylös ja kaikkein läsnä olevien herrojen kuullen kertoa, mitä oli sanonut; ja jos vaimo yritti jättää pois jonkun liian mehevän haukkumasanan, muistutti keisari sen hänelle kaikkien herrain suureksi huviksi.
Kuolema
Kun Rudolfin elämä lähestyi loppuaan, hän yritti taivuttaa saksalaisia ruhtinaita valitsemaan poikaansa Albrektin keisariksi. Mutta he, peläten Albrektin ankaraa luonnetta ja Habsburg-suvun karttuvaa valtaa, hylkäsivät ehdotuksen. Tyytymättömänä Rudolf poistui Frankfurtista, jossa oli pitänyt kokousta, ja lähti silloin jo sairaana Strassburgiin. Kun hänelle eräänä päivänä ennustettiin, että hänen loppunsa jo oli lähellä, sanotaan keisarin vastanneen: "No hyvä, kiiruhdetaan sitten Speyeriin!" Tuskin saavuttuansa Saksan keisarien hautakaupunkiin kuoli hän 73 vuoden ikäisenä vuonna 1291.
Palmela
Palmela on kunta Setúbalin piirissä, Portugalissa. Sen pinta-ala on 465,0 km² ja väkiluku noin 62 800.
Palmelan nykyinen pormestari on Ana Vicente. Kunnan juhlapäivä on 1. kesäkuuta.
Tadžikistanin sosialistinen neuvostotasavalta
Tadžikistanin sosialistinen neuvostotasavalta, lyhenteeltä Tadžikistanin SNT oli Neuvostoliiton osavaltio Keski-Aasiassa. Se käsitti nykyisen Tadžikistanin alueen.
Tadžikistanin SNT perustettiin 5. joulukuuta 1929 Uzbekistanin SNT:aan kuuluneesta Tadžikistanin ASNT:sta. Neuvostoliittoon Tadžikistanin SNT:n alue oli liitetty jo 13. toukokuuta 1925 Uzbekistanin SNT:n mukana.
Neuvostoliiton hajotessa Tadžikistanin SNT julistautui itsenäiseksi 9. syyskuuta 1991 ja siitä tuli itsenäinen Tadžikistanin valtio.
Prinsessa Daisy
Prinsessa Daisy on Mario-peleissä esiintyvä hahmo, jonka ensiesiintyminen tapahtui Super Mario Land -pelissä alkuperäisellä Game Boy -käsikonsolilla.
Ennen Mario Party 4:n julkaisua Daisyllä oli pitkät hiukset, kuten Peachillä. Daisyn mekko oli tällöin keltainen, jossa oli valkoisia pallopäisiä kolmioita ja hänellä oli punainen kruunu. Mario Party 4:n julkaisun jälkeen hänelle ilmeistyi lyhyet hiukset, kultainen kruunu ja oranssi-keltainen mekko.
Mario Kart Wiin Daisy Circuit -radalla on iso patsas, jossa Luigi ja Daisy tanssivat.
Antonov An-24
Antonov An-24 on Antonovin valmistama lyhyen matkan potkuriturbiinikäyttöinen matkustajalentokone, joka suunniteltiin korvaamaan mäntämoottoriset Iljušin Il-12- ja Il-14-koneet. Se lensi ensilentonsa 29. joulukuuta 1959 ja otettiin käyttöön matkustajaliikenteessä syyskuussa 1963. Sitä valmistettiin vuosina 1959–1978 Kiovan, Ulan-Uden ja Irkutskin lentokonetehtailla yhteensä noin 1 100 kappaletta.
Tausta
Neuvostoliiton tärkeimmät matkustajalentokoneet 1950-luvun alkuvuosina olivat mäntämoottorikäyttöiset Iljušin Il-12 ja Il-14. Antonovin suunnittelutoimisto alkoi vuonna 1957 kehittää niille seuraajaa, joka käyttäisi uusia potkuriturbiineja. Uuden koneen haluttiin pystyvän käyttämään päällystämättömiä kiitoteitä ja toimimaan ääriolosuhteissa. Matkustajamääräksi kaavailtiin alkuun 32 tai 40, mutta kesken suunnitteluvaiheen tätä nostettiin 44 istumapaikkaan. Mallimerkinnän An-24 saaneen koneen ensilento viivästyi matkustajamäärän noston seurauksena ja tapahtui vasta 29. joulukuuta 1959.
Käyttöönotto ja An-24B
pienoiskuva|Aeroflotin An-24B Pietarissa vuonna 1992. Viiden esituotantokoneen ja onnistuneiden koelentojen jälkeen ensimmäisen sarjatuotantomallin, An-24A:n, tuotanto alkoi valtion omistamalla lentokonetehtaalla Kiovassa. Ensimmäiset koneet toimitettiin Aeroflotille vuonna 1962. Käyttöönotto kuitenkin viivästyi, ja An-24:n ensimmäiset säännölliset matkustajalennot lennettiin vasta syyskuussa 1963. Aeroflotille toimitettujen matkustajakoneiden lisäksi An-24A:sta tehtiin ilmavoimille VIP-versioita, joilla kuljetettiin korkea-arvoisia virkamiehiä ja upseereja.
An-24A:ta seurasi sarjatuotantomallina An-24B. Sen prototyyppi, joka oli muunnettu An-24A:sta, teki ensilentonsa 16. marraskuuta 1965. Kiovan lisäksi sitä alettiin valmistaa Ulan-Uden lentokonetehtaalla. Päätavoitteena An-24B:n suunnittelussa oli saada koneesta helpommin asiakkaiden toiveiden mukaiseksi muokattava esimerkiksi lisäpolttoainesäiliöillä. Ulkoisesti An-24B ei juuri eronnut edeltäjästään. Ensimmäisten koneiden jälkeen An-24B:hen asennettiin suuret yksivaiheiset laskusiivekkeet aiemmin käytettyjen, monimutkaisempien kaksivaiheisten sijasta. Lisäksi pyrstön alla oli kaksi pystyevää yhden sijasta. Kenties näkyvin ulkoinen muutos oli yhden ikkunan lisääminen kummallekin puolelle matkustamoa, tosin sellainen lisättiin myös joihinkin An-24A-koneisiin.
Sisätiloissa muutoksia tehtiin enemmän. Vaikka matkustamon kokoa ei kasvatettu, saatiin uudelleenjärjestelyillä matkustajamäärää kasvatettua 52:een. Koneesta tuli tosin hyvin ahdas, ja tavallisempaa olikin pitää koneessa 48 paikkaa. Koneeseen lisättiin mahdollisuus jakaa matkustamo kahdesta kohtaa, mikäli matkustusluokkia haluttiin useampia. Lisäksi uuteen malliin asennettiin matkatavarahyllyt, joita An-24A:ssa ei ollut. Konetta tarjottiin An-24A:n tavoin myös VIP-versiona. Niissä matkustamo oli jaettu useampaan osaan ja matkustajapaikkoja oli yleensä 20–28.
An-24B:n sai tarvittaessa muunnettua rahtikoneeksi, sillä kaikki istuimet olivat irrotettavissa. Koneella pystyi kuljettamaan korkeintaan 5,4 tonnia rahtia. Vaihtoehtoisesti matkustamo oli jaettavissa, jolloin etuosasta tuli rahtitila ja takaosassa oli matkustajapaikkoja. Osioiden väliin tuli irrotettava väliseinä, jolla matkustamon sai rajattua joko 20- tai 38-paikkaiseksi. An-24B:n käytännöllisyys rahtikoneena on kyseenalainen, sillä vaikka etuosan suuresta rahtiovesta mahtui sisään isojakin esineitä, koneessa ei ollut valmista välineistöä rahdin käsittelyyn ja siirtelyyn.
Kun An-24 oli todettu toimivaksi, Kiovan tehtaalla alettiin valmistaa vientiin suunniteltua An-24V-mallia, joka oli pitkälti samanlainen kuin An-24B. Kuten oli tapana, An-24V:tä tarjottiin kehittyneemmällä avioniikalla Varsovan liiton maille ja yksinkertaisemmalla avioniikalla vähemmän kehittyneille maille. Kuhunkin koneeseen asennettu avioniikka riippui kuitenkin pääosin asiakkaan toiveista, ja joihinkin koneyksilöihin asennettiin jopa länsimaista avioniikkaa.
An-24T
pienoiskuva|Venäjän ilmavoimien An-24T. An-24:ään pohjautuvaa kuljetuskonetta suunniteltiin jo varhaisessa vaiheessa. Useiden erilaisten suunnitelmien joukossa oli muun muassa kone, jossa oli takaovet ja laskettava lastausramppi. Antonovilla päädyttiin kuitenkin valitsemaan suunnitelma, jossa An-24:stä oli tehty kuljetuskone mahdollisimman pienillä muutoksilla. Kolmas An-24:n prototyyppi muunnettiin mallinimen An-24T saaneeksi kuljetuskoneeksi, ja sen koelennot alkoivat syyskuussa 1961. Seuraavana vuonna ilmavoimat totesi, että An-24T ei ollut kovin käytännöllinen. Siitä puuttuivat välineet rahdin käsittelyyn sekä ovi, josta rahtia olisi saanut lastattua nopeasti ja pudotettua ilmasta. Lisäksi koneen maksimikuormaa ja toimintamatkaa pidettiin liian pieninä. Prototyyppi muunnettiin takaisin matkustajakoneeksi ja suunnitelmat hyllytettiin väliaikaisesti.
Ilmavoimilta saadun kritiikin pohjalta Antonov rakensi vuonna 1965 uuden kuljetuskoneen, joka sai taas mallinimen An-24T. Toimintamatkaa oli kasvatettu ylimääräisillä polttoainesäiliöillä, ja lisätehoa ja siten lisää kuljetuskapasiteettia toivat uudet 2 100 kilowatin AI-24T-moottorit. Rahdin lastaamiseksi koneen pohjaan lisättiin sisäänpäin aukeavat kaksoisovet, ja koneeseen asennettiin laitteistoa rahdin käsittelyyn. Vaikka pohjan kautta lastaaminen rajoittikin rahdin maksimikokoa, ilmavoimat katsoi koneen sopivaksi, ja koneen sarjatuotanto alkoi Irkutskissa. Ensimmäiset koneet toimitettiin vuonna 1966 ja otettiin virallisesti käyttöön seuraavana vuonna. Vientimarkkinoita varten tehtiin myös An-24TV-malli, jota An-24V:n tavoin tarjottiin kahdella eri avioniikalla. Rakennetuista koneista vain harva päätyi siviilikäyttöön.
Ulkoisesti An-24T erosi matkustajakoneista selvästi. Rungon molemmilla puolilla oli vain muutama ikkuna, eikä koneen takaosassa ollut lainkaan ovia; miehistö kulki koneeseen etuosan rahtiluukusta tai laskutelineen taakse lisätystä lattialuukusta. Ohjaamon takana oli suunnistajaa varten kupumainen ikkuna, ja pyrstön alla An-24B:n tavoin kaksi pystyevää. Ensimmäisissä valmistetuissa koneissa oli kaksiosaiset laskusiivekkeet, mutta suurin osa varustettiin suurilla yksiosaisilla. An-24T:ssä oli päivitetty PSBN-3N Emblema -tutka sekä muuta sotilastason avioniikkaa. Siinä oli myös yönäöllä varustettu pommitähtäysjärjestelmä, jolla saatiin tähdättyä pudotettavat lastit oikeaan paikkaan. Tarpeen tullen sitä olisikin voinut käyttää myös pommikoneena.
Jatkokehitys
pienoiskuva|Jakutian An-24RV vuonna 2012. An-24T osoittautui muuten käytännölliseksi, mutta sen suorituskyky kuumalla säällä ja korkealla ei ollut tyydyttävä. Lisäksi kylmällä säällä moottoreista tulevaa vuotoilmaa käyttävä jäänpoistojärjestelmä rajoitti moottoritehoa liikaa lentoonlähdössä, ja joissakin tilanteissa apuvoimalaite ei tuottanut tarpeeksi virtaa. Ongelmiin löytyi yksinkertainen ratkaisu. Tumanskin moottoritehdas oli kehittänyt pienen RU19-300-suihkumoottorin harjoitushävittäjäprojektiin, joka ei lopulta toteutunut. Uutta moottoria muokkaamalla syntyi RU-19A-300, joka sekä toimi apuvoimalaitteena että tarjosi lentoonlähdössä 2,16 kilonewtonia työntövoimaa. Se sijoitettiin vasemman puolen moottorinaselliin TG-16M-generaattorin tilalle. Uusi versio sai mallinimen AN-24RT, jossa reaktiota tarkoittava R-kirjain viittasi lisättyyn suihkumoottoriin.
Tumanskin moottori ratkaisi koneen ongelmat halutulla tavalla: se antoi lisää työntövoimaa lentoonlähdöissä, tuotti riittävästi vuotoilmaa jäänpoistolle ja riittävästi virtaa koneen järjestelmille sen ollessa maassa. Moottorin hyödyt olivat niin ilmeiset, että sellainen päätettiin lisätä myös matkustajakoneisiin. Tuloksena oli An-24RV, joka lopulta korvasi sarjatuotannossa An-24B:n. Sitä rakennettiin sekä tavallisena matkustajakoneena että VIP-versiona, ja sitä käyttivät Aeroflotin lisäksi monet ulkomaiset lentoyhtiöt.
An-24 pysyi tuotannossa vuoteen 1978 asti, ja kaikkiaan niitä rakennettiin eri versioina noin 1 100. Sen pohjalta suunniteltiin rahtikone Antonov An-26 ja ilmavalokuvauskone An-30. Lisäksi Kiinassa valmistettiin An-24:n lisenssiin pohjautunutta Xian Y-7:ää. An-24 tunnettiin kyvystään kuljettaa suuria kuormia, ja se oli myös matkustajille mukava ja lentoyhtiöille taloudellinen kone. Vielä vuonna 2020 niitä oli lentoyhtiöiden aktiivikäytössä 74 kappaletta ja eri maiden ilmavoimillakin jonkin verran. Suurin siviilikäyttäjä oli venäläinen rahtilentoyhtiö UTair Cargo, jolla An-24-koneita oli 16.
Rakenne
thumb|Antonov An-24:n ohjaamo. pienoiskuva|[[SAT Airlinesin An-24RV:n matkustamo.]] An-24 vastasi kooltaan ja ulkomuodoltaan Fokker F.27 Friendshipiä. Konetyypissä oli suora ylätasosiipi ja tavanomainen pyrstö (ei T-pyrstö). Rakennusmateriaalina käytettiin alumiinia, ja uusien muokkausmenetelmien avulla koneen paneeleista saatiin entistä tarkemmin halutun paksuisia. An-24 suunniteltiin rakennettavaksi suuremmissa osakokonaisuuksissa, jotka lopuksi liitettiin yhteen, mikä helpotti valmistusprosessia. Voimalaitteena oli aluksi 1 790 kilowatin Ivtšenko AI-24 ja myöhemmissä koneissa päivitetty 1 900 kilowatin versio samasta moottorista. Vasemman puolen moottorinasellissa oli lisäksi TG-16M-apuvoimalaite.
Suorassa siivessä oli kaksivaiheiset laskusiivekkeet sekä rungon ja moottorin että moottorin ja siivenkärjen välisellä osalla. Lähellä siivenkärkiä oli siivekkeet. Siipien kärkiä oli taivutettu hiukan alaspäin. Sivuvakaimen alaosassa oli suuri eteenpäin työntyvä osa ja rungon alapuolella pystyevä, joka lisättiin koelennoilla paljastuneen epävakauden korjaamiseksi. Ohjainpintojen sekä moottorien ilmanottojen jäänpoistoon käytettiin kuumaa vuotoilmaa moottoreista, kun taas tuulilasissa ja potkureissa oli sähköinen jäänpoisto.
Kaikissa kolmessa hydraulisesti liikuteltavassa laskutelineessä oli kaksi rengasta. Laskutelineitä nostettaessa nokkapyörä kääntyi taaksepäin ja päälaskutelineet eteenpäin, moottorinasellien sisään. Nokkapyörää pystyi ohjaamaan, ja rengaspaineita sai säädettyä ohjaamosta käsin erilaisille pinnoille sopivaksi. Toisin kuin useimmissa muissa neuvostoliittolaisissa lentokoneissa, An-24:ssä ei ollut lasista keulaa. Sen sijaan keulassa oli RPSN-2AN Emblema -säätutka. Koneen muuhun avioniikkaan kuuluivat radiot, navigointijärjestelmät, automaattinen laskeutumisjärjestelmä ja autopilotti.
An-24 suunniteltiin alun perin kolmen hengen ohjaamomiehistölle: kapteeni, perämies ja suunnistaja. Pääasiakkaiden, kuten Aeroflotin, koneissa oli kuitenkin perinteisesti ollut suuremmat miehistöt, ja niinpä An-24:n ohjaamoon tuli lopulta myös paikat lentoinsinöörille ja radistille. Koneen matkustamo oli paineistettu ja ilmastoitu. Matkustamon takaosassa vasemmalla oli yksi sisäänkäyntiovi ja kaksiosaiset, auki taittuvat portaat. Matkustajia koneeseen mahtui korkeintaan 50, neljä rinnan. Rungon vasemmalla puolella siiven etupuolella ja oikealla puolella siiven takana oli hätäuloskäynnit. Matkustamon etu- ja takapuolella oli matkatavaraosastot. Oikealla edessä oli sisään aukeava ovi rahdin lastaamiseen ja takana pieni huolto-ovi. Takana oli myös käymälä, vaatekaappi ja tarjoomo.
Siviilikäyttäjät
pienoiskuva|Motor Sich Airlinesin An-24RV. Antonov An-24 -koneita oli vuonna 2020 aktiivisessa siviilikäytössä 74 kappaletta.
Sotilaskäyttäjät
pienoiskuva|Ukrainan ilmavoimien An-24B. Antonov An-24 -koneita oli vuonna 2020 käytössä seuraavilla ilmavoimilla (lukumäärä sulkeissa):
Onnettomuudet
pienoiskuva|[[Sovetski (Hanti-Mansia)|Sovetskissa vuonna 1989 maahan syöksyneen Aeroflotin lennon 37577 hylky.]]
Valmistetuista noin 1 100 An-24-koneesta 174 eli noin 15,8 prosenttia on helmikuuhun 2021 mennessä tuhoutunut onnettomuuksissa, kaappauksissa, terroriteoissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus Fokker F.27 Friendshipillä on 22,5 prosenttia ja Avro 748:lla 26,7 prosenttia.
An-24:n toistaiseksi pahin onnettomuus tapahtui 16. heinäkuuta 2005 Päiväntasaajan Guinean Baneyssa, kun Equatorial Express Airlinesin An-24B syöksyi maahan pian lähdettyään Malabosta. Lennolla oli 60 ihmistä, jotka kaikki kuolivat onnettomuudessa. Onnettomuuskone oli tuotu Päiväntasaajan Guineaan toisen yhtiön käyttöön helmikuussa 2002, ja ensimmäinen tuhannen lentotunnin määräaikaishuolto oli määrä tehdä tammikuussa 2004. Yhtiö lakkautettiin kuitenkin noihin aikoihin, ja kone siirtyi Equatorial Express Airlinesille eikä sille ilmeisesti oltu tehty määräaikaishuoltoa.
Venäjän liikenneministeriö viestitti kesällä 2011 lehdistötiedotteellaan toimenpiteistä, jolla konetyypin heikoimmin varustettuja lentokoneita pyrittiin ohjaamaan pois reittiliikennekäytöstä. Venäjän lentoyhtiöillä oli tuolloin käytössä yhä 99 kappaletta An-24:aa. Reittiliikenteessä vuoden 2012 alun jälkeen Venäjällä jatkavat lentokoneet tuli ohjeen mukaan varustaa törmäyksistä varoittavalla laitteistoilla.
Tekniset tiedot
right|300px
Gungnir
Gungnir on skandinaavisessa mytologiassa Odinin taianomainen keihäs. Kääpiöt olivat takoneet sen, eikä keihäs osunut koskaan harhaan.
Johann Gottfried von Herder
thumb|180px|Johann Gottfried von Herder Johann Gottfried von Herder (25. elokuuta 1744 Mohrungen, Itä-Preussi – 18. joulukuuta 1803 Weimar) oli saksalainen weimarilainen klassismin kauden kirjailija ja filosofi. Hänen johtoajatuksensa koski orgaanisen kansan muodostamaa valtakuntaa. Herderiä pidetään kulttuurisen nationalismin isänä.
Kansallissosialistit pyrkivät omimaan Herderin ajatuksia, vaikka tämä oli pikemminkin aatteellinen isänmaanystävä kuin kansalliskiihkoilija. Omistautuminen isänmaalle oli Herderille suuri inhimillinen hyve: isänmaallisuutensa menettäessään ihminen hukkaa myös itsensä ja sen myötä maailman ympäriltään.
Uuden-Seelannin talous
Uuden-Seelannin talous on kehittynyt, nykyaikainen ja avoin markkinatalous. Vuonna 2005 Uuden-Seelannin bruttokansantuote oli noin 149 miljardia Uuden-Seelannin dollaria, eli noin 107 miljardia Yhdysvaltain dollaria. Asukasta kohden Uuden-Seelanin bruttokansantuote vuonna 2005 oli 26 000 Yhdysvaltain dollaria. Uudella-Seelannilla on moderni, kehittynyt talous, joka on kehittynyt maataloudesta jalostukseen ja siitä palveluvaltaiseen tuotantoon. Maatalouden merkitys on kuitenkin edelleen merkittävä erityisesti jatkojalostuksen ja viennin (70%) kannalta. Uuden-Seelannin elintaso on korkea ja maa oli inhimillisen kehityksen indeksillä mitattuna 19. vuonna 2005 ja 15. vuoden 2005 The Economist-lehden Worldwide quality-of-life indexsissä. Maan talous on erittäin riippuvainen viennistä. Uusi-Seelanti oli vuonna 2004 ensimmäisiä maita, jotka sopivat vapaakaupasta Kiinan kanssa.
Kalsiumdivetyfosfaatti
Kalsiumdivetyfosfaatti eli monokalsiumfosfaatti (Ca(H2PO4)2) on kalsium- ja divetyfosfaatti-ioneista koostuva ioniyhdiste, joka esiintyy usein monohydraattimuotona Ca(H2PO4)2·H2O. Kalsiumdivetyfosfaattia käytetään erityisesti lannoitteena.
Uuden-Seelannin talous
Tuotanto
Uuden-Seelannin kokonaistuotannosta palvelusektorin osuus on suurin: vuonna 2005 palvelusektorin osuus maan bruttokansantuotteesta oli noin 67%. Teollisuustuotannon osuus bruttokansantuotteesta oli noin 22% ja alkutuotannon noin 7%. Talouden rakenne on pysynyt varsin samankaltaisena jo pitkään: vuonna 1998 alkutuotannon osuus bruttokansantuotteesta oli noin 9%, teollisuustuotannon noin 23% ja palvelusektorin noin 65%.
Kalsiumdivetyfosfaatti
Valmistus
Laboratorioissa pieniä määriä kalsiumdivetyfosfaattia valmistetaan kalsiumkarbonaatin ja fosforihapon välisellä reaktiolla, jossa syntyy lisäksi hiilidioksidia ja vettä.
Uuden-Seelannin talous
Maa-, metsä- ja kalatalous
Uuden-Seelannin maatalous on lähinnä intensiivistä karjataloutta, ja se painottuu pohjoissaarelle. Maan topografia ja maaperän laatu eivät suosi ekstensiivistä viljelyä. Lampaita maassa on noin 40 miljoonaa ja nautakarjaa noin 9 miljoonaa. Ilmasto suosii laidunten muodostumista. Tuoretta heinää on saatavissa ympäri vuoden, mikä vähentää ruokintakustannuksia. Myöskään talousrakennuksien ei tarvitse olla kovin mittavia, mikä edelleen pienentää kuluja. Nämä seikat parantavat uusiseelantilaisten viljelijöiden kilpailukykyä. Niinpä Uusi-Seelanti onkin merkittävä maataloustuotteiden viejä maailmankaupassa.
Kalsiumdivetyfosfaatti
Valmistus
Suuria määriä kalsiumdivetyfosfaattia valmistetaan käsittelemällä kalsiumfosfaattimalmia rikkihapolla. Niin kutsutussa märkäprosessissa kalsiumfosfaatti reagoi väkevän, 93-prosenttisen rikkihapon kanssa kahdeksan tunnin ajan. Kalsiumdivetyfosfaatin lisäksi muodostuu tuotteina myös kalsiumsulfaattia.
Uuden-Seelannin talous
Maa-, metsä- ja kalatalous
Maatalouspolitiikassa tehtiin 1990-luvulla suuri muutos. Kaikki maataloustuet poistettiin. Tämä merkitsi miljoonien lampaiden teurastusta ja useita konkursseja, mutta niistä on selvitty, ja Uusi-Seelanti olikin usein mainittu malliesimerkkinä maatalouden tervehdyttämissuunnitelmassa. Kuitenkin jo 2000-luvun alussa maataloustukijärjestelmä on osittain palautettu takaisin.
Lampaiden ja nautakarjan tuotannon lisäksi maassa on intensiivistä puutarhatuotantoa (mm. kiivi-hedelmä). Metsätalouden merkitys on viime aikoina kasvanut, vaikka maa ei ole erityisen suotuisa tehokkaalle metsätaloudelle.
Kylmät ja suolaiset merivirrat tuovat hyvät kalastusmahdollisuudet Uuden-Seelannin aluevesille. Itärannikolle on kehittynyt hyvien luonnonsatamien vuoksi kalastussatamia, mutta suurin kalateollisuuden keskittymä on Aucklandin alueella. Suuret yritykset keskittyvät vientiin, mutta pienemmät kalastusalukset tuottavat saalista kotimarkkinoille. Hummereita ja ostereita saadaan aina Eurooppaan asti. Sisävesikalastus on lähinnä turisteille tarkoitettua toimintaa.
Mineraalivarat ja teollisuus
Mineraalivarojen suhteen Uutta-Seelantia pidetään ”köyhänä” maana. Tämä voi kuitenkin johtua siitä, että maan kehittäminen on keskittynyt suuresti maataloussektorille ja geologinen tutkimus on ollut vähäistä. Tilanne voi muuttua, kun maailman raaka-ainehinnat kohoavat ja malminetsintä tulee tätä kautta kiinnostavammaksi.
Taloudellista merkitystä on tällä hetkellä lähinnä hiilellä ja maakaasulla. Uuden-Seelannin talous on enimmäkseen kevyttä teollisuutta, joka suuntautuu kotimarkkinoille muun muassa eurooppalaisten ja japanilaisten autojen kokoamiseen.
Uuden-Seelannin talouskehityksen haittana on ollut maan syrjäinen sijainti ja talouden yksipuolisuus. Toisaalta maan hyvät energiavarat (vesivoima, geoterminen energia) voivat tulevaisuudessa olla merkittävä kilpailuetu uusien teollisuudenalojen houkuttelemiseksi maahan. Aasian kasvavat markkinat ovat korvaamassa Eurooppaan suuntautuneen viennin laskun.
Kalsiumdivetyfosfaatti
Valmistus
Kalsiumfosfaattimalmit sisältävät usein myös kalsiumfluoridia. Tällöin reaktiossa syntyy myös vetyfluoridikaasua, joka voidaan kerätä. Kalsiumdivetyfosfaatin valmistukseen kalsiumfosfaatista voidaan käyttää myös muita happoja, kuten typpihappoa tai fosforihappoa. Tällöin reaktiotuotteena muodostuu kalsiumsulfaatin sijasta kalsiumnitraattia tai fosforihappoa käytettäessä ainoastaan kalsiumdivetyfosfaattia. Näissäkin reaktioissa vapautuu vetyfluoridia, jos käytetään apatiittimineraalia lähtöaineena.
Uuden-Seelannin talous
Palvelut
Uudessa-Seelannissa jälleen maan topografia on määräävä tekijä liikennejärjestelyiden suunnittelussa. Saarten välillä on lauttaliikenne ja molempien saarten läpi kulkee rautatie. Eteläsaari on liikenteellisesti vaikeampi ja jäänyt sen vuoksi liikenneverkoltaan harvaksi. Lentokenttiä on useita, ja ne korvaavat vaikeasti rakennettavia teitä osittain. Tietoliikenteen suhteen Uusi-Seelanti on länsimainen valtio, josta löytyy kaikki tähän tarvittava tekniikka.
Yksityiset palvelut ovat lähinnä kaupan ja pankkipalvelujen alueella. Kaikkein voimakkaimmin kehittyvät tällä hetkellä turismiin suuntautuvat palvelut. Niiden vuosittainen kasvu on useita prosentteja ja muodostaa palveluviennistä saatavista tuloista 40 prosenttia.
Matkailu keskittyy lähinnä luontomatkailuun, ja Uusi-Seelanti tarjoaakin tässä suhteessa ehkä maailman monipuolisimmat mahdollisuudet. Maalla on hyvä maine turvallisena ja puhtaana matkakohteena. Maassa on lukuisia kansallispuistoja.
Ulkomaankauppa
Uuden-Seelannin talous on varsin riippuvainen ulkomaankaupasta. Ulkomaankaupan osuus bruttokansantuotteesta vuonna 2004 oli noin 44%. Uuden-Seelannin tärkeimmät vientiartikkelit ovat elintarvikkeet, metalliteollisuustuotteet ja maataloustuotteet. Maan tärkein kauppakumppani on Australia.
Kalsiumdivetyfosfaatti
Käyttö lannoitteena
Käsiteltäessä kalsiumfosfaattimineraalia rikkihapolla saadaan kalsiumdivetyfosfaatin ja kalsiumsulfaatin seos, jota käytettäessä lannoitteena kutsutaan superfosfaatiksi. Saksalainen kemisti Justus von Liebig loi tutkimuksillaan pohjan lannoitteiden teolliselle valmistukselle. Rikkihapon käyttöä lannoitteiden valmistuksessa tutki ensimmäisenä James Murray, joka liuotti luita rikkihappoon 1800-luvun alussa. Hänen poikansa John Fischer Murray haki vuonna 1842 patentin menetelmälleen valmistaa lannoitteita kalsiumfosfaatista ja rikkihaposta. John Bennet Lawes patentoi samana vuonna samankaltaisen menetelmän kalsiumdivetyfosfaattilannoitteiden valmistukseen. Lawes oli Murrayta parempi keksintönsä markkinoinnissa ja hän osti vuonna 1846 oikeudet myös Murrayn patenttiin. Ensimmäisen tehtaansa Lawes perusti vuonna 1844 Debtfordiin. Englannista tuli sen jälkeen fosfaattilannoitteiden johtava tuottaja. 1840-luvun lopulla superfosfaattitehtaita rakennettiin myös Saksaan. Myöhemmin tehtaita rakennettiin myös Kanadaan ja Australiaan.
Fosforihapon avulla valmistetusta kalsiumdivetyfosfaatista käytetään nimitystä kolmoissuperfosfaatti. Kolmoissuperfosfaatissa fosforisisältö on suurempi kuin rikkihapon avulla valmistetussa superfosfaattilannoitteessa. Kalsiumdivetyfosfaatin voidaan antaa myös reagoida ammoniumhydroksidin kanssa, jolloin tuotteena syntyy niin ikään lannoitteena käytettävää tetra-ammoniumkalsiumdivetyfosfaattia.
Satakunnan pelastuslaitos
pienoiskuva|150x150px|Satakunnan pelastuslaitoksen tunnus, jossa on [[Satakunnan vaakuna|Satakunnan vaakuna.]] Satakunnan pelastuslaitos on Porin kaupungin laitos, joka palvelee Satakunnan maakuntaa aluepelastuslaitoksena sopimuspalokuntineen.
Petsamon–Kirkkoniemen taistelu
Petsamon–Kirkkoniemen taistelu (tunnetaan myös nimellä Petsamon–Kirkkoniemen offensiivi, ) oli toisessa maailmansodassa Neuvostoliiton ja Saksan välinen taistelu Petsamon ja Kirkkoniemen alueella. Neuvostoliiton Karjalan rintaman 14. armeijan joukot aloittivat hyökkäyksen Saksan 20. vuoristoarmeijaan kuuluneen XIX vuoristoarmeijakunnan 2. ja 6. vuoristodivisioonia vastaan 7. lokakuuta tarkoituksena saksalaisjoukkojen motittaminen Suomen käydessä Lapin sotaa ajaakseen saksalaiset pois alueeltaan. Neuvostojoukot eivät kuitenkaan onnistuneet täysin tavoitteessaan ja saksalaiset pystyivät vetäytymään raskaita tappioita kärsittyään uusiin puolustusasemiin Norjaan. Puna-armeija onnistui kuitenkin ajamaan saksalaiset lopullisesti pois alueelta 29. lokakuuta mennessä.
Kampala
Kampala on Ugandan pääkaupunki. Vuonna 2019 kaupungin asukasluku oli 1,68 miljoonaa ja Kampalan metropolialueella väestönmäärä on 6,75 miljoonaa. Lähellä Victorianjärveä sijaitseva kaupunki kuuluu Kampalan piirikuntaan.
Maantiede ja ilmasto
Kampala sijaitsee noin 30 km päiväntasaajalta pohjoiseen 1200 metrin korkeudessa.
Keskimääräinen ylin lämpötila on ympäri vuoden 27–29 °C ja alin lämpötila 18 °C:n vaiheilla. Vuodessa on kaksi sadekautta ja kaksi kuivaa kautta. Sadekausi on jaksolla maaliskuu–toukokuu ja niin sanottu pieni sadekausi on jaksolla elokuu–syyskuu. Ugandassa sää on kaikkina vuodenaikoina käytännössä hyvä, koska kuivana kautena on jonkin verran sateita ja sadekausinakin aurinkoa ja poutaa on päivittäin. Kampalan sää on miellyttävä pohjoismaiselle turistille; lämpötila varjossa ei juuri koskaan nouse yli 32 °C:n pysytellen useimmiten päivällä 28 °C:n tuntumassa. Yöllä Kampalan lämpötila laskee noin 18 °C:een ja nukkuminen ilman ilmastointiakin on varsin miellyttävää.
Historia
Kampalan kehitys kaupunkina liittyy vahvasti alueella sijainneen Bugandan kuningaskuntaan, jonka pääkaupunki sijaitsi nykyisen Kampalan paikkeilla. Muslimikauppiaat saapuivat alueelle 1840-luvulla ja alue oli tärkeä kauppareitti jo ennen eurooppalaisten tuloa, mikä teki siitä strategisesti tärkeän siirtomaita havitteleville valtioille. 1870-luvun lopulla paikalle asettuivat anglikaanisen Church Mission Societyn lähetyssaarnaajat ja hieman myöhemmin katolilaiset lähetyssaarnaajat Ranskasta. Vuonna 1881 rakennettiin Bugandan kuninkaallinen palatsi Kasubin kukkulalle. Saman vuosikymmenen lopussa Buganda ajautui sekasortoon uskonnollisen sisällissodan takia, johon eurooppalaiset sekaantuivat.
Frederick Lugard julisti maan brittien protektoraatiksi vuonna 1890 ja Kampalasta tuli protektoraatin siirtomaahallinnon pääkaupunki. Siirtomaahallinnon pääkaupunki siirtyi myöhemmin Entebbeen, mutta brittiläinen Itä-Afrikan kauppakomppania perusti tukikohtansa kasvavaan Kampalaan. 1900-luvun alussa valmistui rautatieyhteys Kampalasta Intian valtameren rannikolle, mikä paransi paikallisen puuvillan, kahvin ja sokerin vientiä markkinoille. Kaupunkiin muutti myös aasialaisia siirtolaisia.
Ugandan itsenäistyessä vuonna 1962 Kampalasta tuli Ugandan pääkaupunki. 1964 kaupungissa asui 80 000 asukasta ja toiset 60 000 sen lähiympäristössä. Kampala kärsi huomattavia vahinkoja väkivaltaisuuksissa, jotka seurasivat Ugandan diktaattori Idi Aminin syrjäyttämistä vuonna 1979. Viime vuosikymmeninä kaupungin infrastruktuuria on korjattu, uusia teitä rakennettu ja esimerkiksi katuvalaistusta on lisätty.
Liikenne
Ugandassa on vasemmanpuoleinen liikenne. Entebben kansainvälinen lentokenttä on 40 kilometrin päässä Kampalasta. Moottoritie Entebbe–Kampala Expressway valmistui vuonna 2018. Päätiet ovat Kampalan alueella tyydyttävässä kunnossa, mutta sivutiet ovat yleensä huonokuntoisia.
Talous
Kampala on Ugandan liike-elämän keskus. Kampalassa on Suomen konsulaatti, mutta lähin Suomen suurlähetystö on Nairobissa Keniassa. Ugandaan matkustavalla on oltava viisumi, jonka saa tilattua parhaiten Internetissä. Usein turisteilla on East African Visa -viisumi, jolla voi matkustaa Ugandan lisäksi Keniassa, Tansaniassa ja Ruandassa.
Paikallista valuuttaa saa keskustan suurten pankkien ATM automaateista hyvin, mutta kylissä ja maaseudulla on varauduttava käyttämään käteistä rahaa, sillä pankkikortit eivät usein käy maksuvälineenä.
Ugandan teollisuuden päätuotteet ovat metalli-, huonekalu-, tekstiili-, sementti- ja koneteollisuus. Alueella tuotettu kahvi, puuvilla, tupakka ja tee vietiin aiemmin maailmanmarkkinoille Port Bellistä, noin kymmenen kilometriä Kampalasta kaakkoon Victorianjärven rannalla. Nykyisin rahti on siirtynyt maanteille, valtatie A109 johtaa Ugandasta Keniaan ja siellä olevaan rahtisatamaan Mombasa Portiin. Vanha rautatie välillä Kampala – Mombasa Port ei ole enää käytössä, mutta uuden modernin rautatien suunnitelmat ovat pitkällä.
Kulttuuri
Kampalassa sijaitsee esimerkiksi Ugandan kansallisteatteri ja -museo, kansalliskirjasto, Makereren yliopisto, sekä useita kristillisiä, islamilaisia ja hindulaisia uskonnollisia rakennuksia. Kampalassa on paljon nähtävyyksiä.
Kampalassa voi kuulla ja nähdä paikallista pop-musiikkia klubeilla ja konserteissa. Paikallinen pop on yleensä afrobeatia, joka on sekoitus afrikkalaisia rytmejä, karibialaisia rytmejä, reggaeta, bluesia ja soulia. Kampala on Ugandan yöelämän keskus ja voidaan sanoa, että "kaupunki ei koskaan nuku". Matkailijan on suositeltavaa välttää yöllä ja pimeälläkin kävellen liikkumista erityisesti Kampalan keskustan alueella ilman paikallista saattajaa. Uber-takseilla liikkuminen on halpaa ja suhteellisen turvallista.
Kiva
Kiva voi tarkoittaa seuraavia:
Etelämarquesasin kieli
Etelämarquesas (omakielinen nimi: ʻEo ʻenata) on eteläisillä Marquesassaarilla, Ranskan Polynesiassa puhuttava austronesialainen kieli. Sitä puhuu äidinkielenään noin 2100 ihmistä (1981). Etelämarquesasin murteita ovat hivaoa, tahuta ja fatuhiva. Etelämarquesasia pidetään useimmiten eri kielenä kuin pohjoisilla Marquesasaarilla puhuttava pohjoismarquesas.
Kieltä kirjoitetaan latinalaisin aakkosin. Raamattu on vain osittain käännetty etelämarquesasiksi.
Konsonantit
Lähde:
Vokaalit
Kaikki vokaalit voivat esiintyä niin lyhyinä kuin pitkinäkin.
Lähde: